APL. “Chelsi” o‘z uyida “Everton”ni taslim etdi, “Vest Hem”da ham g‘alaba

Futbol bo‘yicha Angliya Premyer Ligasi 27-turi doirasida “Chelsi” klubi 8-mart, dushanba kuni o‘z maydonida “Everton”ni qabul qildi.

O‘yinning 31-daqiqasida Kai Havertsning zarbasi mersisaydliklar himoyachisi Ben Godfriga tegib yo‘nalishini o‘zgartirdi va Jordan Pikford qo‘riqlayotgan darvozadan o‘rin oldi — 1:0. Birinchi bo‘limda “Chelsi”ning hisobdagi ustunligi saqlanib qoldi. Ikkinchi bo‘limning 65-daqiqasida esa Jorjinyo mehmonlar darvozasi tomon belgilangan 11 metrlik jarima zarbasini aniq amalga oshirib, o‘yinga yakuniy nutqani qo‘ydi — 2:0.
“Chelsi” ushbu g‘alabadan so‘ng ochkolari sonini 50 taga yetkazdi va musobaqa jadvalida 4-o‘rinni band etgan. “Everton” esa 46 ochkosi bilan 6-o‘rindan joy olgan.
Turning so‘nggi o‘yinida “Vest Hem” o‘z uyida “Lids”ni qabul qilib, Jessi Lingard va Kreyg Dousonning gollari evaziga g‘alabani qo‘lga kiritdi.
Musobaqa jadvali hozir quyidagicha holatda:

 Skrinshot: Sofascore
APL
27-tur bahslari
8-mart, dushanba
“Chelsi” — “Everton” 2:0
Gollar: 1:0 – 31, avtogol Godfri, 2:0 – 65, penalti Jorjinyo.
“Chelsi”: Mendi, Jeyms, Zuma, Aspilikueta, Alonso, Haverts, Jorjinyo, Hadson-Odoi (Maunt, 66), Kovachich (Kante, 80), Kristensen, Verner (Pulishich, 90).
“Everton”: Pikford, Din, Godfri, Holgeyt, Kin, Allan, Ivobi (Devis, 56), Andre Gomesh (Bernard, 76), Sigurdsson (King, 70), Kelvert-Lyuin, Risharlison.
Ogohlantirish: Holgeyt (17), Din (50), Devis (90).
“Vest Hem” — “Lids” 2:0
Gollar: 1:0 – 21 Lingard, 2:0 – 28 Douson.
“Vest Hem”: Fabianski, Kressuell, Douson, Soufal, Diop, Lingard (Djonson, 87), Rays, Fornals, Souchek, Benrahma (Bouen, 73), Antonio.
“Lids”: Mele, Kuper, Lyorente, Dallas, Eyling, Fillips, Klix (Alioski, 46), Rafinya, Elder Koshta (Harrison, 46), Bemford, Roberts (Rodrigo, 60).
Ogohlantirishlar: Fillips (49), Lingard (79).